‘Zuma moet aan wit mense sê waar hulle met hom staan’ | Maroela Media
Die VF Plus het gesê pres. Jacob Zuma en sy regering het die droom van 1994 se reënboognasie vernietig en skep groot rassewrywing met sy voortdurende aanvalle op wit mense.
“Die tyd het aangebreek dat hy vir die wit mense van die land sê presies waar hulle met hom staan,” het dr. Pieter Groenewald, leier van die VF Plus, Woensdag in ŉ verklaring gesê.
Dr. Groenewald het met Woensdag se begrotingsposdebat van die staatspresident gesê daar was ŉ groot welwillendheid aan die kant van wit mense om die land te help bou vir die toekoms en om hul bydraes te lewer om Suid-Afrika ŉ beter plek te maak.
Hy het gesê dit is nie gedoen met arrogansie of die verwagting vir bevoorregting of om beter as die res van die bevolking behandel te word nie.
“Maar ŉ groot ontnugtering het nou ingetree. Die Grondwet bepaal die president moet eenheid in die land bewerkstellig. Maar hy doen dit nie. Hy sê die probleme in die land het begin toe Jan van Riebeeck in 1652 hier geland het en dat wit monopolie die land se probleme veroorsaak,” het Groenewald gesê.
“Hy vertel veral die swart mense gereeld dat dit sleg met hulle gaan, dat hulle arm is en nie werk het nie en dat hierdie ongelykheid wit mense se skuld is omdat hulle die grond gesteel het.
“Is daar geen respek meer vir die reg nie? Ek sê vandag aan die president hy veroorsaak rassespanning in Suid-Afrika.”
Groenewald het sy standpunt herhaal dat die wit mense van Suid-Afrika nie vra vir spesiale behandeling nie. “Al wat hulle vra is gelyke regte en gelyke behandeling.”
Hy het gesê die president moet Donderdag in sy antwoord aan die wit mense sê wat wit mense moet doen om hom tevrede te stel dat hulle ŉ bydrae lewer om die land te laat werk.
“Ons vra nie ŉ geskiedenisles nie. Ons ken dit. Hy moet sê wat hy wil hê die wit mense moet doen om deel te word van die nuwe Suid-Afrika. Laat hy een keer in sy lewe eerlik hieroor wees,” het dr. Groenewald gesê.
Goed gesê dr. Groenewald. Sal interessant wees om sy antwoord te hoor.
Al se hy, kan ons hom vertrou? Dis ook nie net hy wat rasse haat aanblaas nie.
Ek dink in elk geval nie ons het nodig dat hy se nie, dis duidelik waar ons staan. Mens sien dit mos aan die aksies.
Hahahahaha mnr Zupta, te veel van lafaard om daai een te antwoord. Hy sal nooit daai vraag antwoord nie.
Hy hoef net een eenvoudige antwoord te gee. Nml……ek gee vir julle jul eie volkstaat. Dink net hoe fantasties sal ons eie land lyk. Ons eie hospitale, banke, winkels, ons eie stad wat soos Dubai kan lyk, skoon parke en strate ensv. ………SKIES……EK HET NOUNET WAKKER GEWORD……HET NET GEDROOM….??
Hoekom sal jy die stok waarmee jy die hond slaan weggooi? Natuurlik sal hy ‘n klomp dinges gorrel as hy antwoord, maar as hy daar wegloop, dan gaan hy maar net op sy ou trant voort en blameer die witmense vir als onder die son. En dit net omdat hy sy mense op ‘n hoop jaag vir stemme, iemand moet die skuld kry dat die land in sy dinges bestuur is.